முன்புபோல அவரது உடல்நலம் இல்லாததால், முழுவீச்சில் அவரால் அரசியல் நடவடிக்கைகளில் ஈடுபட முடியவில்லை. இருப்பினும், கட்சியைப் பலப்படுத்தும் வேலைகளில் தொடர்ந்து செயல்பட்டுவருகிறார். இதற்காக, தன் உடல்நிலை பற்றிக் கவலைப்படாமல் ஆர்ப்பாட்டம், போராட்டங்களில் பங்கேற்றுவருகிறார். குறிப்பாக, முன்புபோல அவரால் பேச முடியவில்லை. இதை நன்றாக உணர்ந்திருக்கும் அவரது தொண்டர்கள், அதைப் பற்றி பெரிதாக எடுத்துக்கொள்வதில்லை. அதற்காக அவர் சும்மா இருந்துவிடுவதும் இல்லை. தமிழகத்தில் நடக்கும் அரசியல் களேபரங்கள் தொடர்பாகக் குரல்கொடுத்துவருகிறார். சமீபகாலமாகப் பூதாகரமாய் வெடித்துவரும் காவிரி, நீட் தேர்வு, ஆசிரியர் பிரச்னைகள் உள்ளிட்டவற்றுக்கும் அவர் குரல்கொடுத்துவருகிறார்.